《西溪次韵九首 其六》
宋代·刘跂

洞庭明月下，天地一冰壶。恍对瑶池雪，惊逢甓社珠。

穷乡悲百粤，胜槩忆三吴。谁作稽山伴，秋风入镜湖。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。